O PROJEKTU

### Z muziko o vinu in ljubezni (in o vsem, kar spada zraven …)

Ta glasbeni dogodek je svojevrsten preplet glasbe in besedil, začinjen s pristnim humorjem, kot ga poslušalci že poznajo iz glasbene delavnice skupine Mi2. Tokrat pa Jernej in Davor stopita še korak naprej in skladbam matične zasedbe dodata nekaj biserov, rojenih iz glasbeno-literarnega udejstvovanja onkraj železne zavese.

Jernej Dirnbek je bil med ustanovitelji glasbene skupine Mi2, v kateri poje in igra kitaro, je pa tudi avtor večine njenih uspešnic. Sicer ustvarja tudi za druge glasbene izvajalce, za televizijo in gledališče. Leta 2016 je izdal svoj prvi roman »Pevci pozabljenih pesmi«.

Davor Klarić je “polnokrvni” glasbenik, ki je doslej sodeloval s številnimi glasbenimi zasedbami in izvajalci, med drugimi so bili to Šank rock, Elevators, Magnifico, Vlado Kreslin, Laibach in Mi2. Kot studijski glasbenik je s slovenskimi in tujimi izvajalci posnel toliko skladb, da se jih vseh pri najboljši volji niti sam ne spomni več.